**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. április | ……………………………..  dr. Némethné Utry Edit |
| ***gazdasági-pénzügyi*** | 2021. április | ……………………………...  Zámodics Péter |
| ***jogi*** | 2021.április | ……………………………...  dr. Taba Nikoletta |

|  |  |
| --- | --- |
| **határozat-tervezet száma: 1 DB** | |
| 1. sz. Határozat-tervezet tárgya  A felnőtt háziorvosi szolgálatok támogatása tárgyában | Határozatot kapja:   * *Önkormányzati Iroda 2 példány* * *Pénzügyi Iroda 1 példány* * *Humánügyi Iroda 1 példány* * *Dr. Pohl Tamás 1 példány* * *Dr. Hatalyák Dezső 1 példány* * *Dr. Holczer Attila 1 példány* * *Dr. Fábry Péter Pál 1 példány* * *Dr. Varga Norman 1 példány* * *Dr. Nagy Lenke 1 példány* |

**A Polgármester elé terjeszthető:**

jegyző

**A döntés indokolása:**

*A területi ellátási kötelezettséggel működő 6 felnőtt háziorvosi szolgálat részére, a koronavírus járvány okozta megnövekedett feladat, illetve adminisztrációs teher kompenzálása céljából, az önkormányzat az általános tartalék keret terhére szolgálatonként 250.000 Ft támogatást biztosít.*

**Mór Városi Önkormányzat Képviselő-testületének**

**…/2021. (IV.9.) határozata**

**a felnőtt háziorvosi szolgálatok támogatása tárgyában**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A felnőtt háziorvosi alapellátást nyújtó egészségügyi szolgáltatók részére - a járványügyi helyzetből adódó megnövekedett feladatokra való tekintettel - 2021. évben, **április 30-i hatállyal,** praxisonkéntegyszeri **250.000.-Ft, azaz kétszázötvenezer forint** összegű támogatást biztosítok, az általános tartalék terhére.

Az önkormányzati támogatás összegét kizárólag működési célra fordíthatja az ellátási szerződésben foglaltak figyelembevételével. Az önkormányzati támogatás felhasználásáról a Támogató felé legkésőbb **2022. január 31. napjáig** részletes kimutatás alapján, a hiteles számlamásolatok és a pénzügyi teljesítést igazoló bizonylatok benyújtásával Mór Városi Önkormányzat Képviselő-testületének az államháztartáson kívüli forrásátvétel és forrásátadás szabályairól szóló 58/2015. (XI.30.) önkormányzati rendeletében foglaltak szerint elszámol.

Felkérem a jegyzőt, hogy háziorvosi szolgálatonként gondoskodjon a támogatási szerződések elkészíttetéséről és annak aláírásáról.

Határidő: 2021.04.30

Felelős: jegyző (Önkormányzati Iroda)

Fenyves Péter Dr. Taba Nikoletta

polgármester jegyző